### ДО

### ОБЩИНСКИ СЪВЕТ

**ГР. ЕЛХОВО**

**ДОКЛАДНА ЗАПИСКА**

**от**

**ПЕТЪР АНДРЕЕВ КИРОВ – кмет на община Елхово**

**ОТНОСНО: Закупуване на компютърен томограф за МБАЛ»Св.Иван Рилски»ЕООД**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение №308/27/2 по Протокол №27/25.01.2018 г. е приет сборния бюджет на община Елхово за 2018 г. В поименният списък на капиталовите разходи е заложено закупуване на компютърен томограф за МБАЛ “Св.Иван Рилски“ ЕООД. Планираната стойност е в размер на 195 000 лв., осигурени от целева субсидия за капиталови разходи 100 000 лв. и от продажба на общински ценни книжа в размер на 95 000 лв.

Община Елхово ще стартира обществена поръчка по реда и при условията на Закона за обществените поръчки за закупуване на медицинската апаратура. Прогнозната и стойност следва да включва пълния размер на разходите, необходими за закупуването й. След извършено проучване на пазара на 16-срезов компютърен томограф, стойностите варират в порядъка до 400 000 лв. с ДДС. В предвид осигурените за текущата година средства в размер на 195 000 лв., считаме че закупуването на дълготрайния актив, следва да бъде при условията на разсрочено плащане. Плащането на дълготрайния актив се планира да обхваща 3 бюджетни години.

В предвид гореизложеното предлагам Общински съвет – Елхово да вземе следното

**Р Е Ш Е Н И Е :**

На основание чл.21, ал.1, т.6 и т.23 от Закона за местното самоуправление и местната администрация, Общински съвет-Елхово дава съгласие необходимия финансов ресурс за закупуване на компютърен томограф за МБАЛ“Св.Иван Рилски“ ЕООД в размер до 400 000 лв. да бъде осигурен, както следва:

* Бюджет 2018 г. – до 195 000 лв.
* Бюджет 2019 г. и Бюджет 2020 г. – до 205 000 лв.

**ПЕТЪР КИРОВ**

*Кмет на община Елхово*